PREDSEDA NÁRODNEJ RADY SLOVENSKEJ REPUBLIKY

Číslo: KNR-ODOS-1444/2024-1

****

**577**

ROZHODNUTIE

PREDSEDU NÁRODNEJ RADY SLOVENSKEJ REPUBLIKY

zo 7. októbra 2024

o neospravedlnení neúčasti poslankyne Národnej rady Slovenskej republiky v súvislosti s vykázaním z rokovacej sály za mesiac september 2024

**K o n š t a t u j e m, že**

1. podľa záznamu o vykázaní poslankyne z rokovacej sály bola podľa § 32 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z rokovania 19. schôdze Národnej rady Slovenskej republiky v mesiaci september 2024 vykázaná z rokovacej sály poslankyňa Národnej rady Slovenskej republiky

**Lucia PLAVÁKOVÁ** (PS) **dňa 25. septembra 2024**,

2. poslankyňa Národnej rady Slovenskej republiky Lucia PLAVÁKOVÁ podala v súlade s § 32 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov námietku proti vykázaniu predsedajúcim dňa 25. septembra 2024 ihneď po uložení tohto opatrenia (vykázania) predsedajúcim, pričom o podanej námietke rozhodla Národná rada Slovenskej republiky bez rozpravy tak, že námietka nebola schválená a poslankyňa Národnej rady Slovenskej republiky Lucia PLAVÁKOVÁ bola vykázaná z rokovacej sály do skončenia rokovania dňa  25. septembra 2024,

3. v súlade s § 32 ods. 6 zákona Národnej rady Slovenskej republiky  
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa **vykázanie poslankyne Národnej rady Slovenskej republiky Lucie PLAVÁKOVEJ považuje za jej neospravedlnenú neúčasť** na tomto rokovacom dni schôdze Národnej rady Slovenskej republiky.

v z. Peter Ž i g a v. r.